Frederik 2. deltog som hertug i hertugdømmerne med sine farbrødre, hertug Hans og [[Adolf af Slesvig-Holsten-Gottorp|Adolf]], i erobringen af [[Kreis Dithmarschen|Ditmarsken]]. Samtidig overdrog han i [[1560]] den [[Estland|estiske]] ø [[Saaremaa|Øsel]] til sin bror [[Prins Magnus|Magnus]] for at undgå en yderligere opdeling af hertugdømmerne. Magnus søgte at erobre [[Estland]], men blev slået tilbage af [[Storfyrstendømmet Moskva|russerne]], der var ved at kæmpe sig vej ud til [[Østersøen]]. [[Tallinn]] søgte beskyttelse mod russerne hos den [[Sverige|svenske]] kong [[Erik 14. af Sverige|Erik 14.]]. Han tilbød Magnus at blive Eriks vasal for 20.000 daler. Da Magnus takkede nej, indførte Erik 14. et forbud mod al handel med russiske varer på kystbyen [[Narva]]. Handelen skulle gå over den finske by [[Vyborg]] og Tallinn, som den svenske konge kontrollerede. Danmark ville ikke finde sig i, at svenskerne sad på handelen i [[Den Finske Bugt]] og indkaldte til et møde mellem de to lande i [[København]].
Historie